laion/Wikipedia-Exotic huggingface dataset:
נינה זלצמן

נינה זלצמן היא פרופסור אמריטה בפקולטה למשפטים של אוניברסיטת תל אביב. זלצמן היא בוגרת ומוסמכת אוניברסיטה במשפטים בהצטיינות מהאוניברסיטה העברית בירושלים. את עבודת המוסמך כתבה בהדרכתו של אהרן ברק. זלצמן בעלת תואר דוקטור מאוניברסיטת תל אביב. את עבודת הדוקטורט שלה בנושא "מהותם של יחסי העבודה האישיים בשירות המדינה" כתבה בהנחייתו של דניאל פרידמן. תחומי המחקר וההוראה של זלצמן הם דיני קניין, משפט מסחרי ודיני ראיות. זלצמן חברה בלשכת עורכי הדין החל משנת 1969. היא שימשה בשנים 1969–1971 כעוזרת בכירה בפרקליטות מחוז תל אביב. זלצמן החלה את קריירת ההוראה שלה בשנת 1970 כעוזרת הוראה באוניברסיטת תל אביב. על הישגיה במחקר זכתה בפרס צלטנר לשנת 2000. על מצוינות בהוראה קיבלה את פרס הרקטור למצטייני הפקולטה בהוראה לשנת 2003. זלצמן כיהנה כנשיאה של מערכת הבירור והשיפוט הפנימי של הסגל האקדמי באוניברסיטת תל אביב, וכחברה בוועדות שונות של סנאט האוניברסיטה ושל הפקולטה למשפטים. כיהנה כחברה בוועדת הביקורת של בנק ישראל. מעשה־בית־דין בהליך אזרחי, תל אביב: הוצאת רמות, מאי 1991 עיכבון, תל אביב: הוצאת רמות, 1998 מישכון זכויות, שריגים (לי-און): נבו, 2005 (עם עופר גרוסקופף) השותפים לעבירה בדיני ראיות, הפרקליט לו, 127–149 (1984) עדות "שיטה" כראיה מסייעת – מבחן שונה לקבילות?, משפטים ‏י"א, מאי 1981, עמ' 528–544 השתק פלוגתא בהליך פלילי, עיוני משפט יח, 19–82 (1993) ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
טוסה דה מאר

טוסה דה מאר (בקטלאנית: Tossa de Mar, בספרדית: Tosa de Mar; נקראה עד שנת 1985 בשם טוסה) היא עיירה ונפה במחוז ז'ירונה בחבל קטלוניה השוכנת לחופי קוסטה בראווה שבספרד. מיקומה נמצא בסמוך ליישובים יורט דה מאר וז'ירונה, במרחק 103 ק"מ מהעיר ברצלונה וכ-100 ק"מ דרומית מהגבול עם צרפת. העיירה נחשבת לאבן שואבת בתחום התיירות לאורך חופי קוסטה בראווה בזכות חופיה, יערותיה ואתרי המורשת ההיסטוריים והתרבותיים המושכים תיירים רבים מדי שנה המבקרים באזור. אזכורים ראשונים להתיישבות אנושית בעמק הטוסה נמצאו בחפירות ארכאולוגיות באזור ההררי מסביב לעמק שמעידים על כך שהיישוב הראשון של טוסה כבר התרחש בתקופה הנאוליתית. בין הממצאים מאותה תקופה התגלו דולמנים שבנייתם מתוארכת בין השנים 2500-1800 לפנה"ס וכן אבנים עומדות, מערות, כמו כן גם כלי אבן וקרמיקה מחפירות שונות. במהלך השנים התיישבו שבטים איבריים שהקימו התיישבויות לאורך החוף. התקיימה שליטה רומאית באזור עד המאה השנייה לספירה והעיירה נכללה בתחום הפרובינקיה היספניה טארקוננסיס. בחפירות שנערכו באזור התגלו שרידים מהתקופה הרומית, בין השאר וילה רומאית בשם "Vil·la Romana dels Ametllers" שהתגלתה ב-1921 שבה נמצאו פסיפסים ייחודיים שמוצגים כיום במוזיאון העירוני טוסה דה מאר לצד ממצאים נוספים. אזכור ראשון בימי הביניים ליישוב מ-881 נמצא בתעודה שהמלך קרל הגדול העניק לבישוף מקומי בו מוזכר היישוב ששמו נכתב במקור כ-Tursam. אזכור נוסף לטוסה משנת 966 הופיע במסמך בו מוציאו להורג של שליט ברצלונה מירו, שנתלה באותה שנה, מעניקים תרומה עבור מנזר מריה הקדושה מריפול (אנ') שביישוב ריפול (אנ'). בכספי התרומות הקימו ראשי המנזר שהייתה להם בעלות על השטח, במאה ה-12 על הגבעה שעל לשון היבשה בטוסה את טירת טוסה דה מאר (ספ'). בשנת 1187 הושלמה בניית חומה סביב הטירה ובאותה שנה אב המנזר של ריפול העניק באמנה את האפשרות לתושבים לבנות בתוך המתחם המבוצר ומחוצה לו. המתחם נחשב לעיר המבוצרת היחידה מימי הביניים לאורך החוף הקטלוני אשר עומדת על תילה עד היום ומיושבת, ששמה וילה ולה (Vila Vella). אף שהתיר שהתיר את הבנייה וביטל חלק מהמסים הפאודליים שהוטלו על האיכרים בידי האדונים הפאודלים, עדיין הטיל הגבלות על ענף הדייג בעיר, שהיה משלח ידם של רוב התושבים. המהלך גרם להתנגדות מצד הדייגים עבור המעשר שהיו מחייבים להעביר מהרווחים ומהסחורה, שגרר למאבק התנגדות שארך מאות שנים שהגיע לשיאו במאה ה-18, כאשר נשלחה תביעה למועצה המלכותית העליונה של קסטיליה כנגד המיסים האדירים שהוטלו בידי מנזר ריפול. ב-1764 המועצה לא קבלה את התביעה ואשרה את המשך הטלת המיסים האלו, אולם בעקבות ההסדרות על חופש המסחר שנקבעו על ידי מלך ספרד, קרלוס השלישי, אושר במכתב מלוכה את ביטול גביית מס המעשר. תצפית על העיירה חומות היישוב וילה ולה קפלת סנט מיקל קפלת הקלה כנסיית סנט ויסנס אריחים מעוטרים של ריקוד סרדנה בחזית בית מדיה וקבצים בנושא טוסה דה מאר בוויקישיתוף אתר האינטרנט הרשמי של טוסה דה מאר אתר התיירות הרשמי של טוסה דה מאר Kevin Craft Finding the treasures beneath the concrete in Tossa de Mar, Spain J. CANAL, E. CANAL, J.M. NOLLA I J. SAGRERA LES UILLAE DE CONSTANTÍ A CARLEMANY Gran enciclopèdia catalana Tossa de Mar
יונאס קסלר

יונאס יעקב קסלר (בגרמנית: Jonas Kessler;‏ 24 במרץ 1908 – 5 באוגוסט 1944 במחנה הריכוז פלאשוב שבקרקוב) היה מתאגרף וסוחר גרמני ממוצא יהודי. סביו של קסלר הגיעו מגליציה לקלן ב-1905. להוריו יצחק משה (נולד ב-23 באוקטובר 1878) ושרה ציפה (ילידת 27 בדצמבר 1881) נולדו ארבע בנות וארבעה בנים. יונאס היה הילד הראשון אחרי ארבע בנות. בדצמבר 1918 נפטר יצחק קסלר מפציעות שספג במלחמת העולם הראשונה ונקבר בבית העלמין היהודי הישן Melatengürtel. שרה קסלר נאלצה לגדל את שמונה ילדיה בעודה מנהלת חנות. לאחר מספר שנים נישאה לאהרון דיליון (Aron Dylion) והמשפחה התגוררה בדרום העיר. יונאס קסלר היה אתלט נלהב. הוא התאגרף בהצלחה במועדון הספורט היהודי JBC מכבי קלן, אחד משני מועדוני האגרוף היהודים בגרמניה, במשקל קל. הוא סיים את לימודיו בתיכון והיה איש עסקים. משנת 1926 היה במערכת יחסים עם אישה לא יהודייה. הזוג לא היה נשוי ונולדו לו שני ילדים. לאחר כניסתם של חוקי נירנברג לתוקף, הזוג קסלר נפרד לכאורה ויכול היה להיפגש רק בסתר, ויונאס קסלר כבר לא הורשה לעסוק במקצועו. יום לאחר ליל הבדולח בנובמבר 1938 נמלט יונאס קסלר לבלגיה עם בני משפחתו היהודיים. הוא לא הספיק להיפרד מבת זוגו, והצליח להיפרד בקצרה רק מבתו, ליד בית הספר שלה בקלן. לאחר מכן נמלט עם משפחתו לפולין, שם נאלצו להתגורר בגטו ורשה. משם גורש קסלר למחנה העבודה פלשוב ליד קרקוב, שם נורה ב-5 באוגוסט 1944. אמו של קסלר, שרה, ושלוש מבנותיה, נספו באושוויץ בשנת 1942 או 1943. אבני נגף לזכר שרה ויונאס קסלר הונחו לפני הבית ברחוב Kartäuserhof מספר 8 שבדרום קלן. שתי אבני נגף נוספות הונחו לפני הבית ברחוב Kartäuserhof מספר 13 לזכר אחותו של יונאס קסלר, אווה זילברשטיין (נולדה ב-2 באפריל 1906) ובתה צילי-רוזה זילברשטיין (ילידת 2 ביולי 1933). אחיו של יונאס קסלר, סמואל, שרד את השואה ואחריה היה חבר בחבר המנהלים של מועצת קהילת בית הכנסת בקלן וישב כחבר מועצת העיר קלן מטעם המפלגה הסוציאל-דמוקרטית של גרמניה. דף עד לזכר קסלר במאגר המרכזי של שמות קרבנות השואה, באתר יד ושם bundesarchiv.de: Gedenkbucheintrag Kessler, Jonas Jakob Barbara Becker-Jákli (unter Mitarbeit von Aaron Knappstein): Der Jüdische Friedhof Köln-Bocklemünd. Geschichte, Architektur und Biografien. Hrsg.: NS-Dokumentationszentrum der Stadt Köln. Emons, Köln 2016, ISBN 978-3-95451-889-0, S. 177. Horst Matzerath, Elfi Pracht, Barbara Becker-Jákli (Hrsg.): Jüdisches Schicksal in Köln 1918–1945 - Katalog zur Ausstellung des Historischen Archivs der Stadt Kön/NS-Dokumentatinszentrum (8. November 1988 bis 22. Januar 1989, im Kölnischen Stadtmuseum/Alte Wache), Stadt Köln 1988, Seiten 76, 77 und 309 NS-Dokumentationszentrum Köln - Sara Kessler. In: museenkoeln.de. Amtsblatt der Stadt Köln, 9. Juli 2014
יחסי גיאנה – קוריאה הדרומית

יחסי גיאנה–קוריאה הדרומית הם היחסים הדיפלומטיים הרשמיים שבין הרפובליקה השיתופית של גיאנה לבין הרפובליקה של קוריאה. בין הרפובליקה השיתופית של גיאנה לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין הרפובליקה השיתופית של גיאנה לבין הרפובליקה של קוריאה כוננו ב-13 ביוני 1968. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן. אפריל 2010, יוני 2011 - בהרט ג'גדאו, נשיא גיאנה גיאנה אינה מיוצגת בקוריאה הדרומית בדרג השגרירות. גיאנה מיוצגת בקוריאה הדרומית בדרג הקונסולרי באמצעות קונסוליה רשמית שהיא מחזיקה בסיאול, בירת המדינה. קוריאה הדרומית אינה מיוצגת בגיאנה בדרג השגרירות. קוריאה הדרומית מיוצגת בגיאנה בדרג הקונסולרי באמצעות קונסוליה רשמית שהיא מחזיקה בג'ורג'טאון, בירת המדינה. קוריאה הדרומית האמינה את שגרירותה שבקראקס, בירת ונצואלה הסמוכה, על גיאנה. מדיה וקבצים בנושא יחסי גיאנה – קוריאה הדרומית בוויקישיתוף Republic of Guyana, אתר משרד החוץ של קוריאה הדרומית CONSULATE OF GUYANA IN SEOUL, THE REPUBLIC OF KOREA CONSULATE OF THE REPUBLIC OF KOREA IN GEORGETOWN, GUYANA Embajada de la República de Corea en la República Bolivariana de Venezuela
יחסי ברבדוס – קוריאה הדרומית

יחסי ברבדוס–קוריאה הדרומית הם היחסים הדיפלומטיים הרשמיים שבין ברבדוס לבין הרפובליקה של קוריאה. בין ברבדוס לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין ברבדוס לבין הרפובליקה של קוריאה כוננו ב-15 בנובמבר 1977. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן. אוקטובר 2018 - ג'רום וולקאט, שר החוץ של ברבדוס ברבדוס אינה מיוצגת בקוריאה הדרומית, הן בדרג השגרירות והן בדרג הקונסולרי. קוריאה הדרומית אינה מיוצגת בברבדוס בדרג השגרירות. קוריאה הדרומית מיוצגת בברבדוס בדרג הקונסולרי באמצעות קונסוליה רשמית שהיא מחזיקה בברידג'טאון, בירת המדינה. קוריאה הדרומית האמינה את שגרירותה שבפורט אוף ספיין, בירת טרינידד וטובגו הסמוכה, על ברבדוס. Barbados, אתר משרד החוץ של קוריאה הדרומית CONSULATE OF THE REPUBLIC OF KOREA IN BRIDGETOWN, BARBADOS Embassy of the Republic of Korea to the Republic of Trinidad and Tobago
Girl: The World Tour

Girl: The World Tour (בעברית: ילדה: סיבוב ההופעות העולמי) הוא סיבוב ההופעות השני של הזמרת-יוצרת האמריקאית מארן מוריס, שנועד לקדם את אלבום האולפן השני שלה, Girl. סיבוב ההופעות החל ב-9 במרץ 2019, בתיאטרון ריביירה בשיקגו, ארצות הברית והסתיים ב-16 בנובמבר 2019 בארמורי, מיניאפוליס. מארן מוריס הודיעה על סיבוב ההופעות ב-17 בינואר 2019, יום לפני יציאתו של "Girl". סיבוב ההופעות התקיים באמריקה הצפונית, אירופה ואוקיאניה. בנוסף הודיעה כי קסקדה פופ וראלין יהיו חלק ממופעי החימום של ההופעות שנכללו בסיבוב ההופעות. בהמשך, האריכה את סיבוב ההופעות, תוך שקיימה הופעות בפסטיבלים שונים. ב-The Early Registration סקרו את סיבוב ההופעות ואת אחת ההופעות שהתקיימו במסגרתו בצורה חיובית. דייב פולסון מ-Tennessean תיאר את סיבוב ההופעות מ-"מחזה זירה בגודל של כיס". ג'רמי בורצ'ר מ-Taste Of Country הפנה כלפי סיבוב ההופעות ביקורת חיובית, תוך ששם דגש על ההופעה שקיימה בנאשוויל. קייטי בודריאו ממגזין 303 שיבחה את הנוכחות הבימתית ואת היכולת הקולית של מוריס והצהירה כי מוריס מספקת מופע "נוקאאוט". רשימת השירים מייצגת את השירים שביצעה מוריס בהופעה שהתקיימה ב-19 במרץ 2019. הרשימה לא בהכרח משקפת את השירים שבוצעו בשאר ההופעות. "Girl" "The Feels" "80s Mercedes" "A Song for Everything" "Common" "To Hell & Back" "All My Favorite People" (ביחד עם קסקדה פופ) "I Could Use a Love Song" "Make Out with Me" "Gold Love" "Flavor" "Great Ones" "Once" "Rich" "RSVP" "The Bones" "My Church" הדרן "Shade" "The Middle" הערות: במהלך המופע בנאשוויל, ברנדי קרלייל הצטרפה למוריס וביצעה עמה את "Common". בנוסף, מירנדה למברט ונטלי המבי אליה בביצוע "Virginia Bluebell" ו-"I Wish I Was". כמו כן, ביצעו השלוש ביחד עם קסקדה את "My Church". במהלך ההופעה שנערכה בלוס אנג'לס, ג'וג'ו הצטרפה למוריס, תוך שביצעה עמה את "Common" ואת "Too Little Too Late". במהלך ההופעות שקיימה מוריס באירופה, הצטרף ריילין למוריס וביצע עמה את "All My Favorite People". Maren Morris Average Setlists of tour: GIRL the World Tour 2019 | setlist.fm, www.setlist.fm Freeman, Jon (17 בינואר 2019). "Maren Morris Sets Dates for Headlining Girl: The World Tour". Rolling Stone. נבדק ב-14 באפריל 2019. {{cite web}}: (עזרה) Dukes, Billy (1 באפריל 2019). "Maren Morris Adds to Girl: The World Tour with Cassadee Pope and RaeLynn". Taste Of Country. נבדק ב-14 באפריל 2019. {{cite web}}: (עזרה) "Review: Maren Morris Kicks Off Her Girl: The World Tour in Chicago". The Early Registration. 19 במרץ 2019. נבדק ב-14 באפריל 2019. {{cite web}}: (עזרה) Paulson, Dave (13 במרץ 2019). "Maren Morris pulls out all the stops at Ryman concert with surprise guests Miranda Lambert, Brandi Carlile". Tennessean. נבדק ב-14 באפריל 2019. {{cite web}}: (עזרה) Burchard, Jeremy (14 במרץ 2019). "Review: Maren Morris Officially a Superstar at the Ryman". Taste Of Country. נבדק ב-14 באפריל 2019. {{cite web}}: (עזרה) Boudreau, Katie (20 במרץ 2019). "Review – Maren Morris Brought All the Feels to Denver". 303 Magazine. נבדק ב-14 באפריל 2019. {{cite web}}: (עזרה) Curtis, Jessica (21 במרץ 2019). "Maren Morris GIRL: The World Tour Highlights". Setlist.fm. נבדק ב-14 באפריל 2019. {{cite web}}: (עזרה) Willman, Chris (31 במרץ 2019). "Concert Review: Maren Morris Enlists JoJo for Even More Genre-Blending (Watch)". Variety. נבדק ב-14 באפריל 2019. {{cite web}}: (עזרה)
יהודה פתאל

יהודה פתאל (נולד ב-30 ביוני 1940) הוא אדריכל ישראלי, שכיהן כראש המועצה המקומית חצרות יסף בין השנים 1992–1997.[דרושה הבהרה] בעברו היה מנהל אגף פרוגרמות במשרד הבינוי והשיכון ואדריכל שהשתתף בין היתר בתכנון הדיזנגוף סנטר. יהודה פתאל נולד ביוני 1940 בבגדד שבעיראק, להוריו אברהם ונורה פתאל. משפחתו עלתה לארץ בשנת 1951. יהודה גדל והתחנך ברמת גן ומגדיאל, התגייס בשנת 1959 ושירת בחיל הקשר. למד בטכניון והוסמך בשנת 1967 לתואר בארכיטקטורה ובינוי ערים ושימש כאדריכל בפרויקטים פרטיים בטרם נכנס לשירות הציבורי. לאחר סיום כהונתו כראש מועצת חצרות יסף שימש כדירקטור בחברות פרטיות וייעץ בפרויקטים ממשלתיים שונים. נשוי לנינה פתאל, אב לארבעה ילדים - אלינור קדם, עידית הגלילי, אבי פתאל ונעם פתאל. כאדריכל עצמאי השתתף בתכנון פרויקטים בהם הדיזנגוף סנטר, התחנה המרכזית החדשה ומישור אדומים. לאחר שנכנס למסגרת השירות הציבורי שימש בין היתר כמנהל אגף פרוגרמות במשרד הבינוי והשיכון (1984–1992), ראש מועצת חצרות יסף (1992–1997) והיה יועץ חיצוני לראש ההממשלה אריק שרון בפרויקטים להתפלת מי ים, ניהול פרויקט אופק לטיפול ב-11 יישובים, וקידום תכנון של 140,000 יח"ד ליציאה מהמיתון. עם סיום העבודה כיועץ חיצוני לראש הממשלה, הקים חברה לפיתוח - חברת נאי, ובמקביל פעל וניהל פרויקטים לאומיים. במסגרת זו ניהל את פרויקט קירוי נתיבי איילון, ניהל את תכנון ההפרדות המפלסיות בלוד ורחובות. בנוסף, כיהן כחבר ולאחר מכן כיו"ר בוועדות גבולות של משרד הפנים אשר כללו הסדרת שטחים וחלוקת הכנסות בין היישובים בנגב, בהן ועדת פתאל. אורי אס, סוף עידן המעברות: חצרות יסף נסגר, באתר הארץ, 20 בינואר 2004 יהודה פתאל, [https://www.gov.il/BlobFolder/guide/geographical-more-info/he/home_main_local-government_geographical_general_info_info-003.pdf דין וחשבון ועדת חקירה לגבולות וחלוקת הכנסות משטחים חסרי מעמד מוניציפלי באזור הדרום], באתר www.gov.il, ‏יולי 2014 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
יסמין (שיר)

"יסמין" הוא פזמון שכתבו והלחינו לירון אטיה ודניאל ברקת וביצעה להקת הפיל הכחול. השיר יצא לאור בשנת 2009. השיר יצא כסינגל השלישי מתוך אלבום הבכורה מעל המים של הלהקה. יסמין הייתה חברתו של לירון אטיה אחד מסולני הלהקה. הוא כתב את השיר יחד עם דניאל ברקת בן דודו חבר הלהקה. בשנת 2010 במהלך שידור העונה השנייה של "האח הגדול" ביקשה המשתתפת אלין לוי מהאח הגדול שישמיע את השיר. הדבר עורר בה התרגשות רבה ותרם לפרסומו של השיר. קטע מהסינגל שימש כצליל המתנה במוקד שירות הלקוחות של חברת סלקום. סרטון השיר "יסמין" באתר יוטיוב מילות השיר "יסמין" באתר שירונט עמי פרידמן, יסמין, אלה וג'סיקה: נשים שהפכו לשיר ישראלי, באתר ynet, 23 בינואר 2015 "יש לי רק דבר אחד לומר לך, הוא מכל הלב", באתר ‏מאקו‏, 10 בפברואר 2010 יסמין, באתר "פזמונט" כאן גימל גאה להציג: מצעד העשור הרשמי של ישראל, באתר כאן – תאגיד השידור הישראלי
מוסא ערפאת

מוסא ערפאת (בערבית: موسى عرفات; 23 בינואר 1940 - 7 בספטמבר 2005). היה קרוב משפחה (כנראה אחיין או בן דוד) של יאסר ערפאת ואחד ממייסדי הפת"ח. ערפאת נולד ביפו בשנת 1940, ממנה גורשה משפחתו במלחמת השחרור, וגדל במחנות הפליטים בעזה. עם הקמת הרשות הפלסטינית מונה כמפקד המודיעין הצבאי והמשטרה הצבאית של הרשות, שהיה כפוף למנגנון הביטחון הלאומי ומנה כ-600 איש. ביולי 2004 מונה לראש המודיעין המסכל של הרשות הפלסטינית ברצועת עזה, על ידי בן-דודו יאסר ערפאת, יושב ראש הרשות הפלסטינית. המינוי וייחוס השחיתות למשפחת ערפאת עודדו התפרצות של לחימה עזה בין לוחמי פת"ח הנאמנים למוסא לבין לוחמים מגדודי חללי אל-אקצא. בעקבות המהומות, מינה ערפאת את עבד אל-ראזק אל-מג'יד לראש המודיעין המסכל בגדה המערבית וברצועה, והכפיף את מוסא תחת המינוי החדש. באפריל 2005 מוסא הוסר מתפקידו, אך מונה ליועץ בעניינים צבאיים בדרגה של שר. ב-7 בספטמבר 2005, בסביבות השעה 05:00, פרצו עשרות חמושים פלסטיניים רעולי פנים לביתו של ערפאת בעזה, חמושים ברובים ומטולי רקטות נגד טנקים. לאחר קרב יריות, אחד מרעולי הפנים גרר את מוסא מביתו וירה בו. ועדות ההתנגדות העממית נטלו אחריות על הרצח וטענו כי ההתנקשות בוצעה בעקבות השחיתות הרבה שהנהיג, שחיתות שבה מנגנוני הביטחון הפלסטיניים לא טיפלו. עזה: נרצח גנרל מוסא ערפאת - אחיינו של יאסר ערפאת, באתר גלובס, 7 בספטמבר 2005 גורמי בטחון: גם בנו של מוסא ערפאת נרצח; החמאס עמד מאחורי ההתנקשויות הבוקר, באתר גלובס, 7 בספטמבר 2005 אבנר אברהמי, הצבא שמנגד, באתר הארץ, 7 ביוני 2001 ארנון רגולר, המון זועם תקף את מפקדת בן דודו של ערפאת; ממשלת אבו עלא תדון היום בהמשך דרכה, באתר הארץ, 19 ביולי 2004 ארנון רגולר,גדעון אלון, אבו עלא: התפטרותי בתוקף. הממשלה - ממשלת מעבר, באתר הארץ, 16 ביולי 2004 עמירה הס, לרבים בעזה היו המניע והיכולת, באתר הארץ, 8 בספטמבר 2005 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אלכסנדר נובל

אלכסנדר נוּבֶּל (בגרמנית: Alexander Nübel; נולד ב-30 בספטמבר 1996) הוא כדורגלן גרמני, המשחק בעמדת השוער בשטוטגרט ובנבחרת גרמניה. נובל נולד בעיר פאדרבורן ובילדותו שיחק במחלקת הנוער של קבוצת פאדרבורן 07, אליה הצטרף בגיל 9. בגיל 19 נובל הצטרף לשאלקה 04 והחל לשחק בקבוצת המילואים של הקבוצה ששיחקה בליגה הרביעית בגרמניה. ב-14 במאי 2016 הוא ערך את הופעת הבכורה שלו בקבוצה הבוגרת של שאלקה כאשר נכנס כמחליף במסגרת המחזור האחרון של עונת 2015/2016 בבונדסליגה. בשתי העונות הבאות נובל שימש כשוערו המחליף של ראלף פאהרמן השוער הבכיר של המועדון. לאחר פגרת החורף של עונת 2018/2019 נובל הפך לשוער הראשון של הקבוצה, ומלבד שלושה משחקים בהם ריצה עונש הרחקה נובל שיחק בכל משחקי הליגה עד סיום העונה. באוגוסט 2019 נובל מונה על ידי מאמנה החדש של שאלקה דייוויד ואגנר לקפטן החדש של הקבוצה, נובל החל את העונה כשוער הפותח של שאלקה. ב-4 בינואר 2020 נובל חתם באלופת גרמניה, באיירן מינכן, מעבר שיצא לפועל ב-1 ביולי 2020 כאשר נובל יהפוך לשחקן חופשי בשל סיום חוזהו בשאלקה 04. נובל זכה להשוואות לשוערה לשעבר של שאלקה ושל נבחרת גרמניה ובאיירן מינכן בהווה, מנואל נוייר, והוגדר כיורש העתידי של נוייר בבאיירן מינכן. ב-1 ביולי 2020 נובל חתם על חוזה לחמש שנים בבאיירן מינכן. בעונת 2020/21 שימש נובל שוער משנה למנואל נוייר, וערך 4 הופעות בכל המפעלים. ב-27 ביוני 2021 הושאל לשנתיים למונקו. נובל שיחק במונקו שתי עונות, בשתיהן היה שחקן הרכב קבוע והצטיין. בתום שתי עונות ההשאלה חזר נובל לבאיירן מינכן, והושאל שוב ב-25 ביולי 2023 לשטוטגרט לעונה אחת. נובל רשם עונה מצוינת בשטוטגרט בעונת הבכורה שלו בקבוצה, 2023/24, בה סיים עם הקבוצה במקום השני המפתיע בליגה. במקביל, האריך את חוזהו בבאיירן מינכן עד 2029, והשאלתו לשטוטגרט הוארכה בשתי עונות נוספות. לנובל 17 הופעות במדי נבחרת גרמניה בכדורגל עד גיל 21. נובל נכלל בסגל ההתחלתי של נבחרת גרמניה הבוגרת ליורו 2024, אך נופה מהסגל טרם הטורניר. באוקטובר 2024, לאחר פרישתו של מנואל נוייר מנבחרת גרמניה, ופציעתו של מארק אנדרה טר שטגן, זומן נובל על ידי מאמן הנבחרת יוליאן נגלסמן לסגל הנבחרת למשחקי ליגת האומות של אופ"א מול נבחרות הולנד ובוסניה, יחד עם השוערים אוליבר באומן ויאניס בלאזוויך. נובל הועדף על באומן ובלאזוויך וערך את הבכורה שלו כשפתח והשלים 90 דקות בניצחון 2-1 על בוסניה במסגרת ליגת האומות. מדיה וקבצים בנושא אלכסנדר נובל בוויקישיתוף אלכסנדר נובל, באתר Transfermarkt אלכסנדר נובל, באתר Soccerway אלכסנדר נובל, באתר BDFutbol אלכסנדר נובל, באתר WorldFootball.net אלכסנדר נובל, באתר FootballDatabase.eu אלכסנדר נובל, באתר ESPN המחליף של נוייר: אלכסנדר נובל חתם בבאיירן, באתר ynet, 4 בינואר 2020 מיכאל יוכין, עומד בשער, באתר וואלה ספורט, ‏17.1.2020 https://fcbayern.com/en/news/2021/06/alexander-nubel-loaned-out-sven-ulreich-returns
פסגת פיירל

פסגת פיירל (באנגלית: Fierle Peak) היא פסגה חדה ותלולה, ברכס פורסטל, בהרי פנסקולה, בארץ המלכה אליזבת, שבאנטארקטיקה. הפסגה ממוקמת בקצה הדרומי של שולחן סרטוגה; הפסגה ממוקמת 6 קילומטרים מזרחית - דרום-מזרחית מפסגת דירדאל. גובהו של ההר 1,960 מטרים מעל גובה פני הים. הפסגה מופתה על ידי הסקר הגאולוגי של ארצות הברית, בהתבסס על תצלומי אוויר שצולמו על ידי צי ארצות הברית בשנים 1956–1966. שמה של הפסגה ניתן לה על ידי הוועדה המייעצת לשמות אנטארקטיים. הפסגה נקראת על שם ג'ררד ר. פיירל (Gerard R. Fierle), מטאורולוג בכיר בתחנת אלזוורת' בחורף האנטארקטי של 1957. פסגת פיירל באתר הסקר הגאולוגי של ארצות הברית פסגת פיירל באתר הגאזט האנטארקטי המשווה SCAR של ממשלת אוסטרליה תצלום לוויין של אזור פסגת פיירל פסגת פיירל באתר peakery (מרחק לאתרים סמוכים) מחשבון מרחקים - המרחק מפסת פיירל לאתרים סמוכים מזג אוויר נוכחי מעודכן בפסגת פיירל תחזית מזג אוויר עדכנית ארוכת טווח עבור פסגת פיירל נתוני מזג אוויר סטטיסטיים והיסטוריים עבור פסגת פיירל גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
פסגת דירדאל

פסגת דירדאל (באנגלית: Dyrdal Peak) היא פסגה ברכס פורסטל, בהרי פנסקולה, בארץ המלכה אליזבת, שבאנטארקטיקה. הפסגה ממוקמת בקצה הדרומי של שולחן סרטוגה; הפסגה ממוקמת 4 קילומטרים מערבית- צפון-מערבית מפסגת פיירל. גובהה של הפסגה 1,820 מטרים מעל פני הים; והיא ההר ה-2,105 בגובהו באנטארקטיקה. הפסגה מופתה על ידי הסקר הגאולוגי של ארצות הברית, בהתבסס על תצלומי אוויר שצולמו על ידי צי ארצות הברית בשנים 1956–1966. שמה של הפסגה ניתן לה על ידי הוועדה המייעצת לשמות אנטארקטיים. הפסגה נקראת על שם פרדריק פ. דירדאל (Frederick F. Dyrdal), מכונאי תעופה בתחנת אלזוורת' בחורף האנטארקטי של 1957. פסגת דירדאל באתר הסקר הגאולוגי של ארצות הברית פסגת דירדאל באתר הגאזט האנטארקטי של ממשלת אוסטרליה פסגת דירדאל באתר הגאזט האנטארקטי המשווה SCAR של ממשלת אוסטרליה פסגת דירדאל באתר peakery (מרחקים לאתרים סמוכים) מחשבון מרחקים - המרחק מפסגת דירדאל לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם
אנה מורה

אנה מורה (בפורטוגזית: Ana Moura; נולדה ב-17 בספטמבר 1979) היא זמרת פאדו פורטוגזית שאלבומיה מכרו למעלה ממיליון עותקים ברחבי העולם. אנה מורה נולדה ב-17 בספטמבר 1979 כאנה קלאודיה מורה פריירה בסנאטרם שבפורטוגל. בשנת 2003 הוציאה מורה את אלבום הבכורה שלה, Guarda-me a Vida na Mão, בחברת יוניברסל. האלבום זכה להצלחה מסחרית רבה, כאשר הצליח להגיע למקום ה-28 במצעד האלבומים השבועי של פורטוגל ואף קיבל את תואר הזהב מאיגוד תעשיית ההקלטות הפורטוגזי, על מכירת 10,000 עותקים במדינה. בשנה שלאחר מכן, ב-2004, הוציאה את האלבום הכפול Aconteceu, הכולל שני תקליטורים המורכבים מ-20 רצועות, האלבום לא הצליח לשחזר את הצלחתו של האלבום הקודם ומכר 7,000 עותקים בלבד. בשנת 2007 הוציאה את אלבומה השלישי, Para Além da Saudade, שהיווה פריצת דרך עבור מורה, זכה לשבחים רבים ממבקרי המוזיקה, וקיבל את תואר הפלטינה המשולשת על מכירת 60,000 עותקים. ב-2009 הוציאה את האלבום Leva-me aos Fados, שהצליח לשחזר את הצלחת קודמו, כשהצליח להיכנס למקום השני במצעד האלבומים הפורטוגזי ואף למקום ה-7 במצעד אלבומי העולם של הבילבורד. בשנת 2012 הוציאה את אלבומה החמישי, Desfado שהופץ על ידי חברת יוניברסל במדינות שונות, בהן ספרד, פולין וארצות הברית. האלבום הגיע למקום הראשון במצעד האלבומים הפורטוגזי, ובכך הפך לאלבום הראשון של מורה שהגיע להישג זה. איגוד תעשיית ההקלטות הפורטוגזי העניק לאלבום את תואר הפלטינה המשושת, מה שהופך אותו, נכון ל-2020, לאלבום הנמכר ביותר של מורה. בשנת 2013 התארחה באלבומו של ההרכב המוזיקלי הישראלי הפרויקט של עידן רייכל, "רבע לשש", בשיר "Sabe Deus", שהקליטה יחד עם עידן רייכל בעברית ופורטוגזית. השיר יצא כסינגל באפריל, חודש לאחר יציאת האלבום, והגיע למקום ה-25 במצעד הפזמונים העברי השנתי של גלגלצ. בשנת 2015 הוציאה את האלבום Moura, שהגיע למקום השני במצעד האלבומים הפורטוגזי וקיבל את תואר הזהב, על מכירת 10,000 עותקים. 2003: Guarda-me a Vida na Mão 2004: Aconteceu 2007: Para Além da Saudade 2009: Leva-me aos Fados 2012: Desfado 2015: Moura 2008: Coliseu 2011: Ana Moura 2017: Best Of מדיה וקבצים בנושא אנה מורה בוויקישיתוף אתר האינטרנט הרשמי של אנה מורה אנה מורה, ברשת החברתית פייסבוק אנה מורה, ברשת החברתית אקס (טוויטר) אנה מורה, באתר AllMusic (באנגלית) אנה מורה, באתר MusicBrainz (באנגלית) אנה מורה, באתר Yandex.Music (ברוסית) אנה מורה, באתר Discogs (באנגלית) אנה מורה, באתר Songkick (באנגלית) אנה מורה, באתר Genius אנה מורה, באתר בילבורד (באנגלית) Ana Moura | Biography & History, AllMusic (באנגלית) Ana Moura | Listen and Stream Free Music, Albums, New Releases, Photos, Videos, Myspace Fonoteca Municipal - Catalogue - Detail, fonoteca.cm-lisboa.pt Guarda-me a Vida na Mão, איגוד תעשיית ההקלטות הפורטוגזי Aconteceu (ארכיון) SAPO, Pesquisa por: blitz sapo, SAPO (בפורטוגזית) portuguesecharts.com - Ana Moura - Desfado, portuguesecharts.com Programas A a Z - Antena1 - RTP, www.rtp.pt Portal do Fado - Ana Moura recebe tripla platina para "Moura", www.portaldofado.net אור ברנע, האזינו בבכורה: 5 שירים חדשים של עידן רייכל, באתר ynet, 12 במרץ 2013 המצעד השנתי הישראלי תשע"ג, באתר גלגלצ (ארכיון) Rádio e Televisão de Portugal, Ana Moura conquista dupla platina com o recente albúm "Moura", Ana Moura conquista dupla platina com o recente albúm "Moura" (בפורטוגזית)